hotchpotch/miracl-hf-unified huggingface dataset:
สาธารณรัฐเซนารีกา
สาธารณรัฐเซนารีกา () เป็นอดีตนครรัฐอิสระขนาดเล็กแห่งหนึ่งของยุโรป มีเอกราชช่วงปี ค.ศ. 1343 ถึง ค.ศ. 1775 ถือเป็นจุลรัฐในหุบเขาที่อยู่มารอดยาวนาน ก่อนถูกพระเจ้าแฟร์ดีนันโดที่ 4 แห่งซิซิลีทั้งสอง ทรงเข้ายึดครอง
ปัจจุบันพื้นที่ของสาธารณรัฐเซนารีกาเป็นส่วนหนึ่งของเมืองโกรญาเลโต (Crognaleto) จังหวัดเตราโม แคว้นอาบรุซโซ ประเทศอิตาลี
สาธารณรัฐเซนารีกาก่อตั้งขึ้นเมื่อวันที่ 11 มิถุนายน 1343 เมื่อสมเด็จพระราชินีนาถโจวันนาที่ 1 แห่งเนเปิล (Giovanna I di Napoli) ทรงยินยอมให้อิสรภาพแก่ราษฎรและกองกำลังกบฏแห่งมิลานภายใต้การควบคุมของลอร์ดลูกีโน วิสกอนตี (Luchino Visconti) ญาติของอัมโบรโจ วิสกอนตี (Ambrogio Visconti)
และจากความประทับใจในความมีสง่าราศีของดอเจ (Doge) แห่งสาธารณรัฐเวนิส รัฐบาลเซนารีกาจึงได้มีการใช้ระบอบการปกครองประเทศแบบรัฐบาลสาธารณรัฐ โดยจะมีการเลือกตั้งดอเจเป็นผู้นำแห่งรัฐ ส่วนใหญ่ดอเจมักมาจากตระกูลชีชินเตาะ (Cicintò) ซึ่งมีถึง 15 คน นอกนั้นมาจากตระกูลอื่น ๆ เช่น เกียนโตเน (Ciantone) เดลลา วัลเล (Della Valle) เชชกาเรลลี (Ceccarelli) กันตุ (Cantù) แฟร์รีนี (Ferrini) และดาเลสโซ เอ ลาตีนี (D'Alessio e Latini) นอกจากดอเจยังมีสมาชิกวุฒิสภามีเลขานุการในการปกครอง มีกองกำลังทหารขนาดน้อยในการปกป้องชนชั้นปกครอง นอกนั้นคอยสังเกตการณ์ชายแดน
สาธารณรัฐนี้ถือว่าทุกคนมีเกียรติและไม่ต้องจ่ายภาษี ประเทศมีพื้นที่เพียง 0.041 ตารางกิโลเมตร มีชุมชนขนาดเล็กและโอบล้อมด้วยป่าเขา และตั้งอยู่ในวงล้อมของราชอาณาจักรเนเปิลส์
ตราประจำประเทศคือรูปสิงโตกับงูสีเงิน เบื้องหลังเป็นรูปโล่สีดำ มักปรากฏอยู่บนธงปีกนก (Gonfalon) ปัจจุบันยังพบเห็นตามโบสถ์ในเซนารีกา
ในสมัยแบร์นาดีโน ชีชินเตาะที่ 1 (Bernardino Cicintò I) ปกครองเซนารีกา พระเจ้าแฟร์ดีนันโดที่ 4 แห่งซิซิลีทั้งสอง (Ferdinando I delle Due Sicilie) ไม่ทรงปรารถนาจะให้ดินแดนนี้ดำรงอยู่เพื่อให้ผู้อาศัยนั้นเลี่ยงภาษี และส่งขุนนางเข้ายึดครองเมื่อวันที่ 15 กรกฎาคม 1775 อันเป็นที่สิ้นสุดความเป็นเอกราชของเซนารีกามาแต่นั้น
สโมสรฟุตบอลสวินดันทาวน์
สโมสรฟุตบอลสวินดันทาวน์ () สโมสรฟุตบอลแห่งหนึ่ง ตั้งอยู่ในเมืองสวินดัน มณฑลวิลท์เชอร์ ประเทศอังกฤษ ปัจจุบันเล่นอยู่ในระดับลีกวัน สวินดันทาวน์เดิมเมื่อก่อตั้งใช้ชื่อว่า "สวินดันเอเอฟซี" (Swindon AFC) ในปี ค.ศ. 1879 และเปลี่ยนชื่อมาเป็น "สปาร์ตันส์" (Spartans) ในปี ค.ศ. 1880 และ "สวินดันทาวน์" ในปี ค.ศ. 1883 มีสนามเหย้า คือ เคาน์ตีกราวด์ ตั้งแต่ปี ค.ศ. 1896 มีความจุทั้งหมด 15,728 คน
สวินดันทาวด์เข้าสู่ลีกฟุตบอลอาชีพตั้งแต่ปี ค.ศ. 1920 โดยเริ่มเปลี่ยนมาเป็นสโมสรฟุตบอลอาชีพในปี ค.ศ. 1894 ในประวัติศาสตร์สโมสรเคยเล่นในลีกสูงสุดของประเทศ คือ พรีเมียร์ลีก แค่ครั้งเดียวเท่านั้น ในฤดูกาล 1993–94 ด้วยการเลื่อนชั้นขึ้นมาจากการเล่นคัดเลือกหรือเพลย์ออฟ แต่เมื่อจบฤดูกาลก็ตกชั้นทันที โดยทำสถิติชนะแค่ 5 ครั้ง เสมอ 15 และแพ้ 22 เสียประตูไปถึง 100 ประตู และไม่ได้ชนะสโมสรใดเลยติดต่อกันถึง 15 นัด เมื่อจบฤดูกาลมีคะแนน 30 คะแนน โดยอยู่ห่างจากสโมสรที่ได้อันดับที่ 19 คือ อิปสวิชทาวน์ ซึ่งเป็นอันดับสุดท้ายที่จะไม่ตกชั้นถึง 13 คะแนน (ในขณะนั้นพรีเมียร์ลีกมีทั้งสิ้น 22 สโมสร) และจากบัดนั้นสวินดันทาวน์ยังไม่เคยหรือแม้แต่เข้าใกล้การได้เลื่อนขึ้นสู่ลีกสูงสุดอีกเลย
ฟุมิโกะ โอะริกะซะ
ฟุมิโกะ โอะริกะซะ () เป็นนักแสดง, นักพากย์, นักร้อง ชาวญี่ปุ่น เธอเป็นที่รู้จักจากการพากย์คุจิกิ ลูเคีย ใน เทพมรณะ
เคาะลีฟะฮ์ บิน ซัลมาน อัลเคาะลีฟะฮ์
เจ้าชายเคาะลีฟะฮ์ บิน ซัลมาน อัลเคาะลีฟะฮ์ () (ประสูติ 24 พฤศจิกายน พ.ศ. 2478) ทรงเป็นนายกรัฐมนตรีบาห์เรนตั้งแต่พ.ศ. 2513 ทรงดำรงตำแหน่งนี้เกือบสองปีก่อนที่บาห์เรนจะได้รับเอกราชในวันที่ 15 สิงหาคม พ.ศ. 2514 ทรงเป็นนายกรัฐมนตรีที่ดำรงตำแหน่งยาวนานที่สุดในโลก พระองค์ยังคงรักษาตำแหน่งของพระองค์ไว้แม้ว่าภายใต้รัฐธรรมนูญฉบับปีพ.ศ. 2545 ทำให้พระองค์สูญเสียอำนาจบางส่วน แต่ถึงอย่างนั้นพระมหากษัตริย์จะเป็นผู้มีอำนาจแต่งตั้ง (ร่วมกับสภาผู้แทนราษฎร) และมีอำนาจถอดถอน พระองค์เป็นพระอนุชาในเชคอีซา บิน ซัลมัด อัลเคาะลีฟะฮ์ และเป็นพระปิตุลาในสมเด็จพระราชาธิบดีฮะมัด บิน อีซา อัลเคาะลีฟะฮ์
คลื่นอนุภาค
คลื่นอนุภาคเป็นแก่นของทฤษฎีกลศาสตร์ควอนตัม เช่น ทวิภาคของคลื่นและอนุภาค ที่อนุภาคทั้งหมดสามารถประพฤติตัวเป็นคลื่นได้ เช่น ลำอิเล็กตรอนสามารถถูกทำให้เกิดการเลี้ยวเบนได้เหมือนกับคลื่นแสงหรือคลื่นน้ำ แนวคิดของอนุภาคที่ประพฤติตัวเป็นคลื่นถูกกล่าวถึงในสมมติฐานของเดอบรอยล์ ที่หลุยส์ เดอ บรอยล์ (Louis De Broglie) นำเสนอในปี 1924 จะเห็นได้จากสมการที่กล่าวถึงความยาวคลื่นของเดอบรอยล์ที่ว่า
ความยาวคลื่นของเดอบรอยล์ คือ ความยาวคลื่น, ที่มีความสัมพันธ์กับ โมเมนตัม, และ ค่าคงที่ของพลังค์,
เหตุการณ์ที่คลื่นประพฤติตัวเหมือนอนุภาคถูกอธิบายครั้งแรกในการทดลองการเลี้ยวเบนของโลหะบางของทอมสัน (George Paget Thomson) และการทดลองของเดวิสันและเจอเมอร์ (Davisson–Germer) โดยการทดลองคลื่นที่ประพฤติตัวเหมือนอนุภาคเป็นสิ่งสำคัญในวิชาทฤษฎีสมัยใหม่ของฟิสิกส์อะตอมและฟิสิกส์อนุภาค
ในปลายศตวรรษที่ 19 สมการของแมกเวลซ์เป็นที่แพร่หลาย และทฤษฎีที่เกี่ยวข้องกับการแสดงสมบัติของคลื่นและอนุภาคจึงได้รับการตรวจสอบและยืนยันเป็นทฤษฎีต่างๆ มากมาย เช่น การแผ่รังสีของวัตถุดำ ปรากฏการณ์โฟโตอิเล็กทริก ต่อมาในวิชาควอนตัมก็รู้จักแสงในชื่อว่า โฟตอน และพลังงานจะถูกนิยามด้วยความสัมพันธ์ของพลังค์-ไอสไตน์ (Planck–Einstein relation) ดังนี้
และในเทอมของโมเมนตัมจะได้ว่า
ผลงานของเดอบรอยล์ในปี 1924 แสดงให้เห็นว่าแสงมีสมบัติของความเป็นคลื่นและอนุภาค อิเล็กตรอนมีสมบัติความเป็นคลื่น จากการจัดเทอมโมเมนตัมที่ได้กล่าวมาข้างต้น จะทำให้เราสามารถหาความสัมพันธ์ระหว่างความยาวคลื่นและโมเมนตัมของอิเล็กตรอนที่เกี่ยวข้องได้ดังสมการ
จากความสัมพันธ์จะแสดงให้เห็นถึงความสัมพันธ์ของสมบัติความเป็นคลื่นและอนุภาค และในปี 1926 แอร์วิน ชเรอดิงเงอร์ (Erwin Schrödinger) ได้ตีพิมพ์สมการที่อธิบายการวิวัฒนาการของคลื่นอนุภาคและนั่นได้ถูกนำมาเพื่อใช้พิสูจน์ระดับชั้นพลังงานของไฮโดรเจน
http://hyperphysics.phy-astr.gsu.edu/hbase/debrog.html
https://www.thoughtco.com/de-broglie-hypothesis-2699351
โยลันด์ ฟ็อกซ์
โยลันด์ มาร์กาเร็ต เบตเบซ ฟ็อกซ์ (; 28 พฤศจิกายน ค.ศ. 1928 — 22 กุมภาพันธ์ ค.ศ. 2016) เป็นนักร้องและเป็นผู้ชนะการประกวดนางงามชาวอเมริกันที่ครองตำแหน่งมิสอเมริกา 1951 เธอได้รับรางวัลครั้งแรกในปี ค.ศ. 1949 จากการประกวด "มิสทอร์ช" ในปี ค.ศ. 1950 เธอได้เข้าร่วมประกวดมิสแอละแบมาและได้รับเลือกให้เป็นมิสอเมริกา 1951
ฟ็อกซ์มีส่วนร่วมในขบวนการสตรีนิยม หลังจากหนึ่งปีที่เธอครองตำแหน่งในฐานะมิสอเมริกา เธอได้มีส่วนร่วมใน NAACP, CORE (Congress of Racial Equality) และ SANE (คณะกรรมการนโยบายพลังงานนิวเคลียร์) เธอจบการศึกษาด้านปรัชญาที่โรงเรียนทางด้านการวิจัยทางสังคม ในนครนิวยอร์ก
โยลันด์ ฟ็อกซ์ เสียชีวิตเมื่อวันที่ 22 กุมภาพันธ์ ค.ศ. 2016 ที่ วอชิงตัน ดี.ซี. ด้วยโรคมะเร็งปอด สิริอายุได้ 87 ปี
นายกรัฐมนตรีบาห์เรน
ในประเทศบาห์เรน นายกรัฐมนตรี เป็นหัวหน้ารัฐบาลของประเทศ ตามรัฐธรรมนูญแห่งราชอาณาจักรบาห์เรน นายกรัฐมนตรีได้รับการแต่งตั้งโดยตรงจากพระมหากษัตริย์ และไม่จำเป็นต้องเป็นสมาชิกสภาผู้แทนราษฎรที่ได้มาจากการเลือกตั้ง
บาห์เรนมีนายกรัฐมนตรีเพียงพระองค์เดียวตั้งแต่ได้รับเอกราช คือ เคาะลีฟะฮ์ บิน ซัลมาน อัลเคาะลีฟะฮ์ พระปิตุลาในสมเด็จพระราชาธิบดีฮะมัด บิน อีซา อัลเคาะลีฟะฮ์
อึนดงยอดรัก
อึนดงยอดรัก (; ) เป็นละครโทรทัศน์สัญชาติเกาหลีใต้ในปี ค.ศ. 2015 กำกับโดย แพ็ก มี-คย็อง นำแสดงโดย จู จิน-โม และ คิม ซา-รัง เป็นเรื่องราวเกี่ยวกับชายหนุ่มผู้ประสบความสำเร็จในชีวิต แต่ไม่เคยลืมความรักครั้งแรกของเขา
ละครออกอากาศครั้งแรกทางเคเบิลทีวีช่องเจทีบีซีเมื่อวันที่ 29 พฤษภาคม ค.ศ. 2015 ทุกวันศุกร์และเสาร์ เวลา 20.40 น. มีทั้งหมด 16 ตอน โดยก่อนหน้านี้มีการปล่อยพรีเควลทางเว็บบิโซด จำนวน 5 ตอน ตอนละประมาณ 15 นาที ถูกปล่อยออกมาทุก ๆ สองวัน นับจากวันที่ 18 พฤษภาคม จนถึงละครออกอากาศ
ไทยวีเมนส์ลีก ฤดูกาล 2560
ไทยวีเมนส์ลีก ฤดูกาล 2560 (เป็นที่รู้จักกันในชื่อ เมืองไทย วีเมนส์ลีก ตามชื่อของผู้สนับสนุนหลัก) เป็นการแข่งขัน ไทยวีเมนส์ลีก ครั้งที่ 5 โดยมี 10 สโมสรลงทำการแข่งขัน โดยเป็นการจัดการแข่งขันฟุตบอลลีกอาชีพหญิงครั้งแรกในรอบ 4 ปี นับตั้งแต่ปี 2556
นับตั้งแต่ ฟุตบอลหญิงทีมชาติไทย สามารถผ่านเข้าไปเล่นในรอบสุดท้ายของ ฟุตบอลโลกหญิง 2015 เป็นครั้งแรกในประวัติศาสตร์ ทำให้หลายๆฝ่าย ต้องการที่จะพัฒนาลีกฟุตบอลหญิงให้มีมาตรฐาน โดยก่อนหน้านี้ ในปี พ.ศ. 2552 สมาคมฟุตบอลแห่งประเทศไทย ในพระบรมราชูปถัมภ์ ได้จัดการแข่งขันฟุตบอลหญิงอาชีพขึ้น จึงได้จัดการแข่งขัน ไทยวีเมนส์ลีก โดยภายใต้การดูแลของ สมาคมฟุตบอลแห่งประเทศไทย ในพระบรมราชูปถัมภ์ จนกระทั่งหยุดการแข่งขันเพราะไม่มีงบประมาณสนับสนุนในปี พ.ศ. 2556
ต่อมาในปี พ.ศ. 2560 สมาคมฟุตบอลแห่งประเทศไทย ได้จัดการแข่งขันอีกครั้งโดยมีการแถลงข่าว ณ ที่ทำการของสมาคมฯ โดยจะจัดการแข่งขันในสนามหญ้าเทียมของ สถาบันการพลศึกษา วิทยาเขตชลบุรี โดยมี 10 สโมสรลงทำการแข่งขัน และสโมสรชนะเลิศจะได้เงินรางวัล 6 แสนบาท โดยเริ่มทำการแข่งขันตั้งแต่วันที่ 22 เมษายน 2560 เป็นต้นไป
เจ้าคณะอรัญวาสี
เจ้าคณะอรัญวาสี คือเจ้าคณะใหญ่ผู้ปฏิบัติหน้าที่ในคณะสงฆ์อรัญวาสี เจ้าคณะอรัญวาสีรูปสุดท้ายคือสมเด็จพระพุฒาจารย์ (แพ ติสฺสเทโว) ภายหลังจากพระองค์ได้รับการสถาปนาเป็นสมเด็จพระสังฆราชก็มิได้มีพระสงฆ์รูปใดได้รับการสถาปนาเป็นเจ้าคณะอรัญวาสีอีก คงมีแต่ตำแหน่งเจ้าคณะใหญ่หนกลางเท่านั้น
แต่เดิมมาตำแหน่งสมเด็จพระราชาคณะเป็นตำแหน่งเจ้าคณะใหญ่ ในยุครัตนโกสินทร์ตอนต้น แบ่งการปกครองคณะสงฆ์เป็น 1 คณะ คือ คณะเหนือ คณะใต้ และคณะอรัญวาสีโดยมีสมเด็จพระราชาคณะเป็นเจ้าคณะใหญ่ ดังนี้
ในครั้งนั้นแต่ละคณะต่างปกครองโดยไม่ขึ้นแก่กัน สำหรับคณะอรัญวาสีนั้นไม่มีวัดขึ้นในปกครอง เพราะวัดอรัญวาสีที่อยู่ในฝ่ายเหนือฝ่ายใต้ก็รวมขึ้นอยู่ในปกครองของเจ้าคณะนั้น ๆ แต่ยังคงตำแหน่งเจ้าคณะใหญ่ฝ่ายอรัญวาสีไว้เพราะมีหน้าที่ต้องตามเสด็จพระเจ้าแผ่นดิน
มาในรัชกาลที่ 3 ทรงตั้งคณะกลางขึ้นเป็นคณะพิเศษขึ้นต่อกรมหมื่นนุชิตชิโนรส วัดพระเชตุพน ซึ่งต่อมาในรัชกาลที่ 4 ทรงพระกรุณาโปรดสถาปนาเป็น กรมสมเด็จพระปรมานุชิตชิโนรส ที่สมเด็จพระสังฆราชและสิ้นพระชนม์ในรัชกาลนั้น
ถึงรัชกาลที่ 5 ทรงพระกรุณาโปรดสถาปนา พระพรหมมุนี (แพ) วัดสุทัศนเทพวราราม เป็นที่สมเด็จพระพุฒาจารย์ ดำรงตำแหน่งเจ้าคณะใหญ่คณะกลาง ตำแหน่งเจ้าคณะใหญ่คณะอรัญวาสี จึงเป็นอันยกเลิกไปตั้งแต่บัดนั้นเป็นต้นมา และสมเด็จพระราชาคณะที่สมเด็จพระพุฒาจารย์ ก็เป็นตำแหน่งเจ้าคณะใหญ่คณะกลางตั้งแต่บัดนั้นเป็นต้นมา
คณะอรัญวาสีเป็นคณะสงฆ์ดั้งเดิมที่มีมาตั้งแต่กรุงศรีอยุธยา และมีเจ้าคณะปกครองมาแต่อดีต เจ้าคณะอรัญวาสีในสมัยกรุงรัตนโกสินทร์มีดังนี้
คารา เดเลอวีน
คารา โจเซลีน เดเลอวีน (อังกฤษ: Cara Jocelyn Delevingne; เกิด 12 สิงหาคม ค.ศ.1992) เป็นนางแบบและนักแสดงชาวอังกฤษ เธอเซ็นสัญญากับ Storm Model Management หลังจากที่เธอออกจากโรงเรียนในปี ค.ศ. 2009 เดเลอวีนชนะรางวัล "นางแบบแห่งปี" จากบริทิชแฟชั่นอะวอร์ดส์ ในปี ค.ศ. 2012 และปี ค.ศ. 2014 เธอยังได้ร่วมงานโชว์ของเบอร์เบอรี, มัลเบอร์รี, โดลเชแอนด์กาบบานา, และเจสัน วู เธอเริ่มอาชีพนักแสดงในภาพยนตร์ อันนาคาเรนิน่า รักร้อนซ่อนชู้ ในปี ค.ศ. 2012 เปเปอร์ทาวนส์ เมืองกระดาษ ในปี ค.ศ. 2015 ลอนดอนฟีลดส์ บทบาทเอนแชนเทรส ในทีมพลีชีพ มหาวายร้าย ในปี ค.ศ. 2016 บทบาทลอเรลลีน ในวาเลเลียน พลิกจักรวาล ในปี ค.ศ.2017 และบทบาทHenrietta ในTulip Fever ในปี ค.ศ.2017
เดเลอวีนเกิดที่แฮมเมอร์มิทในกรุงลอนดอน เป็นลูกสาวของ แพนดอรา แอนน์ เดเลอวีน และนักพัฒนาอสังหาริมทรัพย์ ชาลส์ เดเลอวีน เธอเติบโตขึ้นมาในเบลกราเวีย ย่านที่ร่ำรวยที่สุดในโลกในกรุงลอนดอน
เธอมีพี่สาว 2 คน คือ โคลอี และป็อปปี เดเลอวีน เธอมีพ่ออุปถัมภ์ชื่อ นิโคลาส โคเลริดจ์ ผู้บริหารบริษัท Condé Nast และแม่ทูนหัวของเธอเป็นนักแสดงหญิงชื่อ โจน คอลลินส์
เธอได้เข้าเรียนโรงเรียนฟรานซิสฮอลแลนด์ จนกระทั่งเธออายุ 16 ปี ก่อนที่จะย้ายไปโรงเรียนเบแดลเลสในนิวแฮมป์เชียร์ ในเดือนมิถุนายนปี ค.ศ. 2015 ในการให้สัมภาษณ์กับนิตยสารโว้ก เดเลวีนได้พูดถึงการต่อสู้กับภาวะซึมตอนที่เธออายุ 15 ปี เธอบอกว่า "ฉันโดนคลื่นแห่งความหดหู่ ความวิตกกังวล และความเกลียดชังตัวเอง ซึ่งความรู้สึกมันเจ็บปวดอย่างมาก จนฉันส่ายหัวของฉันลงบนต้นไม้เพื่อพยายามชักออกไป" ตอนอายุ 16 ปี หลังจากเสร็จสิ้นการสอบ GCSE เธอได้เดินตามรอยพี่สาวของเธอ ป็อปปี เดเลอวีน เพื่อเดินตามเส้นทางอาชีพนางแบบของเธอ
เดเลอวีนเริ่มเป็นนางแบบครั้งแรกตอนอายุสิบขวบ เธอถ่ายแบบให้กับโว้กอิตาลี เธอเซ็นสัญญากับ Storm Model Management ในปี ค.ศ. 2009
การปรากฏตัวครั้งแรกของเดเลอวีน ได้จัดขึ้นที่งานสัปดาห์แฟชั่นลอนดอนในเดือนกุมภาพันธ์ปี ค.ศ. 2011 โดยเริ่มจากคอลเลกชั่นฤดูใบไม้ร่วง/ฤดูหนาวของเบอร์เบอรี่
เดเลอวีนได้เดินแบบให้กับชาแนล ที่กร็องปาแล กรุงปารีส เมื่อวันที่ 24 มกราคม ค.ศ. 2012 ลักษณะงานถูกออกแบบคล้ายสนามบิน
ในงานนิวยอร์กแฟชั่นวีก เดเลวีนได้เดินแบบทั้งหมดเก้าแบรนด์ คือ เจสัน วู, แรง&บอนด์, ฐากูร, ดอนนา คาราน, ทอรี เบิร์ช, ออสการ์เดอลาเรนต้า, และคาโรลิน่า เฮอร์เรร่า
ที่มิลาน เธอมีส่วนร่วมในการเดินแบบให้กับแบรนด์ เฟนดิ, เทสซาดิ, มอสชิโน, บลัดฟิน, Dsquared², และโดลเช่ แอนด์ กาบบานา
ในงานปารีสแฟชั่นวีก เดเลอวีนได้ร่วมเดินให้กับแบรนด์นิน่า ริซซี, โซเนีย ริเกล, คาเชอเรล, สเตลลา แม็กคาร์ตนีย์, พอล&โจ, เคนโซ, และชาแนล
ในงานสัปดาห์แฟชั่นนานาชาติเริ่มขึ้นอีกครั้งในเดือนกันยายน ค.ศ. 2012 เพื่อแสดงคอลเลคชั่น ฤดูใบไม้ผลิ/ฤดูร้อนในปี ค.ศ. 2013 การแสดงครั้งแรกของฤดูกาลในนิวยอร์กซึ่งเธอจะเดินเจ็ดครั้งสำหรับนักออกแบบเจสัน วู , ดีเคเอ็นวาย, ฐากูร, คาโรลิน่า เฮอร์เรร่า, มาร์ค เจคอบส์, ออสการ์เดอลาเรนต้า, และมาร์เซียร่า
ในปีนี้ เดเลอวีนได้เดินแบบในงานวิกตอเรียส์ซีเคร็ตแฟชันโชว์ ซึ่งเดินในช่วงที่จัสติน บีเบอร์ร้องเพลง
ในปีนี้เธอได้เดินแบบให้กับแบรนด์แรง&บอนด์, ทอมมี ฮิลฟิเกอร์, ไดแอน วอน เฟิร์สเทนเบิร์ก, มาร์ค เจคอบส์, โรดาร์ต, เดเร็ค ลาม, ดีเคเอ็นวาย, คาโรลิน่า เฮอร์เรร่า, ทอรี เบิร์ช, เจเรมี สก็อตต์, ออสการ์เดอลาเรนต้า, ไมเคิล คอร์ส, แอนนาซุย, ท็อปช็อป, มัลเบอร์รี่, แมตทิว วิลเลียมสัน, ปีเตอร์ พิล็อตโต, เบอร์เบอรี่, ไจล์ส, เฟนดิ, เอชแอนด์เอ็ม, ชาแนล, และอื่น ๆ
เดเลอวีนได้เปิดเผยอัตลักษณ์ทางเพศของตนว่าเธอเป็นไบเซ็กชวล
รายพระนามนายกรัฐมนตรีสหรัฐอาหรับเอมิเรตส์
รองประธานาธิบดีและนายกรัฐมนตรีเป็นหัวหน้ารัฐบาลของสหรัฐอาหรับเอมิเรตส์ จนถึงขณะนี้นายกรัฐมนตรีทุกพระองค์ ยกเว้นนายกรัฐมนตรีพระองค์แรกได้ทำหน้าที่เป็นรองประธานาธิบดีของประเทศ ในขณะที่ไม่ได้กำหนดในรัฐธรรมนูญสหรัฐอาหรับเอมิเรตส์] ตั้งแต่อดีตผู้ปกครองหรือเจ้าผู้ครองรัฐของดูไบ จะทรงดำรงตำแหน่งเป็นนายกรัฐมนตรี นายกรัฐมนตรีพระองค์ปัจจุบันคือ มุฮัมมัด บิน รอชิด อัลมักตูม เขาทรงเป็นนายกรัฐมนตรีเมื่อวันที่ 11 กุมภาพันธ์ พ.ศ. 2549 หลังจากที่พระเชษฐาของพระองค์ มักตูม บิน รอชิด อัลมักตูม สิ้นพระชนม์ในระหว่างเสด็จเยือนโกลด์โคสต์ของออสเตรเลีย
นายกรัฐมนตรีของสหรัฐอาหรับเอมิเรตส์เป็นประธานคณะรัฐมนตรีซึ่งเข้าร่วมประชุมสัปดาห์ละครั้งในกรุงอาบูดาบี
คาร์ลี คลอสส์
คาร์ลี เอลิซาเบธ คลอสส์ (อังกฤษ: Karlie Elizabeth Kloss; เกิด 3 สิงหาคม ค.ศ.1992) โว้กปารีสประกาศให้เธอเป็นหนึ่งใน 30 นางแบบอันดับต้นๆของยุค 2000 และ Models.com ยังบอกว่าเธอคือ "มาตรฐานทองคำของนายแบบและนางแบบ" เธอยังเป็นนางฟ้าวิกตอเรียส์ซีเคร็ตในปี 2011-2014,กลับมาอีกครั้งในปี2017
คลอสส์เกิดที่เมืองชิคาโก รัฐอิลลินอยส์ เธอเป็นลูกสาวของเทรซี่ ผู้กำกับศิลป์อิสระ และเคิร์ต คลอสส์ แพทย์ฉุกเฉิน ครอบครัวของเธอมีรากฐานมาจากเดนมาร์ก และเยอมนี
สถานะคงที่
สถานะคงที่ () คือ ระบบที่ยังคงมีสถานะเป็นเช่นเดิมเมื่อเวลาผ่านไปไม่ว่าผู้สังเกตจะสังเกตอย่างไร เมื่อพิจารณาในกรณีที่อนุภาคเป็นอนุภาคเพียงตัวเดียว หมายความว่าเราสามารถจะอธิบายสถานะของอนุภาคได้โดยอาศัยความน่าจะเป็นในการกระจายตัวของอนุภาคนั้น นั่นก็คืออนุภาคจะมีการกระจายตัวอย่างคงที่โดยขึ้นกับตำแหน่ง ความเร็ว สปิน และปัจจัยอื่น ๆ
ในเชิงของกลศาสตร์ควอนตัม สถานะคงที่ก็คือสถานะควอนตัมของอนุภาคที่อธิบายได้จากการแก้ปัญหาของสมการชเรอดิงเงอร์ที่ไม่ขึ้นกับเวลา
formula_1
เมื่อ
เราเรียกสมการนี้ว่าสมการค่าไอเกนส์ ซึ่ง formula_3 เป็นตัวดำเนินการเชิงเส้นบนเวกเตอร์สเปซหรือปริภูมิที่พิจารณา, formula_2 เป็นไอเกนส์เวกเตอร์ของ formula_3 และ formula_4 เป็นค่าไอเกนส์
ถ้าเราพิจาณาสถานะคงที่ของ formula_2 โดยใช้สมการของชเรอดิงเงอร์เข้ามาอธิบาย จะได้ผลลัพธ์เป็นไปตามสมการ
formula_11
สมมติให้ formula_3 เป็นตัวดำเนินการที่ไม่ขึ้นกับเวลา ดังนั้นเราจะสามารถอธิบายการเปลี่ยนแปลงของ formula_2 ที่ขึ้นกับเวลาโดยใช้สมการเชิงอนุพันธ์ ซึ่งจะมีคำตอบเป็น
formula_14
ดังนั้นสถานะคงที่ที่เป็นไปตามคำตอบของสมการก็คือคลื่นนิ่งที่สั่นด้วยเฟสแฟกเตอร์เชิงซ้อนโดยมีค่าความถี่เชิงมุมในการสั่นเท่ากับอัตราส่วนพลังงานต่อค่าคงที่แบบลดทอนของพลังค์ (formula_15)
จากข้างต้นจะเห็นได้ว่า สถานะหยุดนิ่งไม่ใช่ค่าคงที่
formula_14
แต่อย่างไรก็ตามสมบัติของสถานะที่สามารถสังเกตได้จะออกมาอยู่ในรูปของค่าคงที่ที่เป็นค่าจริง ยกตัวอย่างเช่น formula_17เป็นสถานะที่ใช้แทนการอธิบายสมบัติของฟังก์ชันคลื่น formula_18 ของอนุภาคหนึ่งตัวที่เคลื่อนที่ใน 1 มิติ โอกาสที่เราจะพบอนุภาคในแนวการเคลื่อนที่ x คือ
formula_19
คำตอบที่ออกมาจะสังเกตเห็นว่าไม่ขึ้นเวลา เนื่องจากสมการต่าง ๆ ที่กล่าวมาสมมติให้ตัวดำเนินการแฮมิลโทเนียนไม่ขึ้นกับเวลา
หมายความว่าสถานะคงที่จะเกิดขึ้นเฉพาะในระบบที่ที่ถูกจำกัดให้อยู่นิ่งที่สุด ตัวอย่างเช่น อิเล็กตรอน 1 ตัวที่อยู่ในระดับชั้น s ในอะตอมของไฮโดรเจนจะอยู่ในสถานะคงที่ แต่หากอะตอมไฮโดรเจนทำปฏิกิริยากับอะตอมอื่น อิเล็กตรอนก็จะสูญเสียความเป็นสถานะคงที่เนื่องจากถูกรบกวน
เส้นขนานที่ 10 องศาใต้
เส้นขนานที่ 10 องศาใต้ คือวงกลมละติจูดที่ 10 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย ออสตราเลเซีย มหาสมุทรแปซิฟิก และทวีปอเมริกาใต้
บางส่วนของชายแดนระหว่างประเทศบราซิลและประเทศเปรูถูกกำหนดด้วยเส้นขนานนี้
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 10° ใต้ลากผ่านพื้นที่ดังนี้:
เจ้าหญิงหลุยส์แห่งเบลเยียม
เจ้าหญิงหลุยส์แห่งเบลเยียม พระธิดาพระองค์ใหญ่และพระองค์เดียวใน เจ้าชายโลร็องแห่งเบลเยียม กับ พระชายา เจ้าหญิงแคลร์แห่งเบลเยียม เป็นพระราชนัดดาใน สมเด็จพระราชาธิบดีอัลแบร์ที่ 2 แห่งเบลเยียม และ สมเด็จพระราชินีเปาลาแห่งเบลเยียม ทรงอยู่ในลำกับที่ 12 ในลำดับการสืบราชสันตติวงศ์เบลเยียม ต่อจาพระบิดา
หม่อมเจ้าพระญาณวราภรณ์ (รอง)
หม่อมเจ้าพระญาณวราภรณ์ พระนามเดิม หม่อมเจ้ารอง (พ.ศ. 2359 - 15 มิถุนายน พ.ศ. 2422) เป็นพระราชาคณะ และอดีตเจ้าอาวาสวัดบพิตรพิมุขวรวิหาร
หม่อมเจ้าพระญาณวราภรณ์ มีพระนามเดิมว่า หม่อมเจ้ารอง ประสูติเมื่อปีวด พ.ศ. 2359 เป็นพระโอรสในพระเจ้าบรมวงศ์เธอ กรมหลวงพิเศษศรีสวัสดิ สุขวัฒนวิไชย เกิดแต่หม่อมเจ้าทับทิม เจษฎางกูร พระธิดาในสมเด็จพระเจ้าน้องยาเธอ เจ้าฟ้ากรมหลวงจักรเจษฎา
หม่อมเจ้ารองทรงผนวชเป็นสามเณรในรัชสมัยพระบาทสมเด็จพระนั่งเกล้าเจ้าอยู่หัว โดยมีสมเด็จพระอริยวงษญาณ (นาค) ขณะยังเป็นสมเด็จพระพนรัตน เป็นพระอุปัชฌาย์ ถึงปีชวด พ.ศ. 2383 จึงผนวชเป็นภิกษุ โดยมีสมเด็จพระสังฆราช (นาค) เป็นพระอุปัชฌาย์ ทรงสอบได้เปรียญธรรม 9 ประโยค และได้เป็นพระราชาคณะ แต่ไม่มีราชทินนาม เมื่อพระบาทสมเด็จพระนั่งเกล้าเจ้าอยู่หัวประชวรใกล้สวรรคต ได้พระราชทานเงินเบื่อบำเพ็ญกุศลให้พระราชาคณะรูปละ 20 บาท หม่อมเจ้าพระรองก็ทรงได้รับด้วย
ปีกุน พ.ศ. 2394 พระบาทสมเด็จพระจอมเกล้าเจ้าอยู่หัวจึงพระราชทานราชทินนามว่า "หม่อมเจ้าพระญาณวราภรณ์" และได้รับแต่งตั้งเป็นเจ้าอาวาสวัดบพิตรพิมุขวรวิหารในปีมะโรง พ.ศ. 2399
หม่อมเจ้าพระญาณวราภรณ์ (รอง) สิ้นชีพิตักษัยเมื่อวันอาทิตย์ที่ 15 มิถุนายน พ.ศ. 2422 ตรงกับแรม 11 ค่ำ เดือน 7 ปีเถาะ สิริชันษาได้ 64 ปี
หม่อมเจ้าพระสังวรวรประสาธน์ (ชัชวาลย์ ชลิโต)
หม่อมเจ้าพระสังวรวรประสาธน์ พระนามเดิม หม่อมเจ้าชัชวาลย์ ฉายา ชลิโต (20 ธันวาคม พ.ศ. 2407 - 29 เมษายน พ.ศ. 2442) เป็นพระราชาคณะฝ่ายธรรมยุติกนิกาย
หม่อมเจ้าพระสังวรวรประสาธน์ มีพระนามเดิมว่า หม่อมเจ้าชัชวาลย์ ประสูติเมื่อวันที่ 20 ธันวาคม พ.ศ. 2407 เป็นพระโอรสในพระเจ้าบรมวงศ์เธอ กรมหลวงบดินทรไพศาลโสภณ ฑีฆชนม์เชษฐประยูร กับหม่อมราชวงศ์เลื่อน นรินทรางกูร
เมื่อครั้งทรงพระเยาว์ทรงเรียนที่โรงเรียนพระตำหนักสวนกุหลาบที่ในพระบรมมหาราชวัง ถึงปีจอ พ.ศ. 2429 ทรงผนวชที่วัดพระศรีรัตนศาสดาราม แล้วไปทำทัฬหีกรรมที่วัดราชประดิษฐสถิตมหาสีมารามราชวรวิหาร สมเด็จพระพุทธโฆษาจารย์ (สา ปุสฺสเทโว) เป็นพระอุปัชฌาย์ พระเจ้าน้องยาเธอ กรมหมื่นวชิรญาณวโรรส กับพระอริยมุนี (เดช ฐานจาโร) เป็นพระกรรมวาจาจารย์ ทรงผนวชแล้วอยู่วัดราชประดิษฐฯ
วันที่ 20 ธันวาคม พ.ศ. 2437 ในคราวทรงตั้งหม่อมเจ้าพระสมเด็จพระพุฒาจารย์ (ทัด เสนีวงศ์) ได้ทรงตั้งหม่อมเจ้าพระชัชวาลย์เป็นพระราชาคณะฝ่ายสมถะที่ "หม่อมเจ้าพระสังวรวรประสาธน์" พระราชทานนิตยภัตเดือนละ 3 ตำลึง ต่อมาทรงย้ายมาอยู่วัดบวรนิเวศราชวรวิหาร
หม่อมเจ้าพระสังวรวรประสาธน์ ประชวรอาเจียนเป็นพระโลหิตมาตั้งแต่วันที่ 22 เมษายน พ.ศ. 2442 จนถึงวันที่ 29 เมษายน เวลาเช้า 3 โมง 30 นาที จึงสิ้นชีพิตักษัย สิริชันษาได้ 35 ปี
เมงูมิ ฮัง
เมงูมิ ฮัง () เป็นนักแสดง และ นักพากย์ชาวญี่ปุ่น เธอเป็นลูกสาวของ เคโกะ ฮัง ซึ่งเป็นนักพากย์
วิทยาลัยโพธิวิชชาลัย มหาวิทยาลัยศรีนครินทรวิโรฒ
วิทยาลัยโพธิวิชชาลัย มหาวิทยาลัยศรีนครินทรวิโรฒ เป็น 1 ใน 3 วิทยาลัยของ มหาวิทยาลัยศรีนครินทรวิโรฒ โดยมี วิทยาลัยนานาชาติเพื่อศึกษาความยั่งยืน วิทยาลัยนวัตกรรมสื่อสารสังคม วิทยาลัยโพธิวิชชาลัย(ทุกวิทยาลัยมีสถานะเทียบเท่าคณะ) เปิดสอนในด้านปรัชญาเศรษฐกิจพอเพียง วัฒนธรรม ภูมิสังคม และการพัฒนาท้องถิ่น ตามแนวพระราชดำริโครงการบัณทิตคืนถิ่นของสมเด็จพระเทพ 
ปัจจุบันเปิดสอน 2 หลักสูตรได้แก่
ตามประกาศมหาวิทยาลัยศรีนครินทรวิโรฒฉบับที่ 10/2559 เรื่อง การแบ่งหน่วยงานภายในของส่วนงาน พ.ศ. 2559 นั้น ได้มีการแบ่งหน่วยงานในวิทยาลัยโพธิวิชชาลัยเป็น 5 หน่วยงาน ดังนี้ต่อมาได้มีการจัดตั้ง ศูนย์การจัดการศึกษาเพื่อพัฒนาชุมชน ตามประกาศมหาวิทยาลัยศรีนครินทรวิโรฒฉบับที่ 13/2560 เรื่อง การแบ่งหน่วยงานภายในของส่วนงาน (ฉบับที่ 3) พ.ศ. 2560
วิทยาลัยพณิชยการธนบุรี สถาบันการอาชีวศึกษากรุงเทพมหานคร
วิทยาลัยพณิชยการธนบุรี (Thonburi Commercial College) เป็นวิทยาลัยด้านพาณิชยการที่เก่าแก่และมีชื่อเสียงแห่งหนึ่งของประเทศไทย ได้รับเลือกเป็นสถานศึกษาดีเด่นในปี พ.ศ. 2541 และ สถานศึกษามาตรฐานอาชีวศึกษาดีเด่นในปี พ.ศ. 2542 สังกัดสถาบันการอาชีวศึกษากรุงเทพมหานคร โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
วิทยาลัยพณิชยการธนบุรี ได้ก่อตั้งขึ้นตามประกาศกระทรวงศึกษาธิการ ณ วันที่ 23 กุมภาพันธ์ พ.ศ. 2500 เดิมชื่อ "โรงเรียนพณิชยการธนบุรี" สังกัดกองโรงเรียนพาณิชย์และอุตสาหกรรม กรมอาชีวศึกษา เนื่องจากการศึกษาด้านพาณิชยการสมัยก่อนมีเพียงแห่งเดียวคือ "โรงเรียนพณิชยการพระนคร" (ปัจจุบันคือ มหาวิทยาลัยเทคโนโลยีราชมงคลพระนคร)จึงไม่เพียงพอต่อความต้องการ กระทรวงศึกษาธิการจึงต้องจัดหาที่เรียนเพิ่มเติม จึงได้แต่งตั้งขุนวิทยาวุฑฒิ (นวม ชัยรัตน์) ผู้อำนวยการกองโรงเรียนพาณิชย์และอุตสาหกรรม กรมอาชีวศึกษา ดำเนินการจัดหาที่เรียน และในขณะเดียวกัน พระมหาระมัด โชติปาโล เจ้าอาวาสวัดบางแวก มีความมุ่งหมายสร้างโรงเรียนประชาบาล เพื่อให้การศึกษาแก่บุตรหลานในละแวกนี้ และได้สร้างเรือนไม้ 2 หลัง แต่เนื่องจากเกิดปัญหาขัดข้องบางประการจึงไม่สำเร็จตามมุ่งหมาย ต่อมา ขุนวิทยาวุฑฒิ จึงกราบเรียนท่านเจ้าอาวาสวัดบางแวกให้ทราบและแจ้งความประสงค์ว่าทางกระทรวงศึกษาธิการต้องการสร้างสถานศึกษาด้านพาณิชยการเพิ่มเติม ท่านเจ้าอาวาสจึงมีความยินดี และมีความตั้งใจเพื่อให้ความมุ่งหมายสำเร็จ จึงได้ขายอาคารไม้สองหลังพร้อมยกที่ดินให้กับโรงเรียนจำนวน 9 ไร่ 3 งาน 2 ตารางวา โดยไม่มีค่าเช่าแต่ประการใดทั้งสิ้น โดยเปิดการสอนจริงเมื่อวันที่ 17 พฤษภาคม 2500 โดยมี อาจารย์สัณห์ พรนิมิตร ผู้ช่วยอาจารย์ใหญ่โรงเรียนพณิชยการพระนคร มาดำรงตำแหน่งอาจารย์ใหญ่โรงเรียนพณิชยการธนบุรีเป็นท่านแรก
ต่อมากรมอาชีวศึกษาเล็งเห็นความจำเป็น ที่จะต้องเปิดสอนระดับประกาศนียบัตรวิชาชีพชั้นสูง (ปวส.) และเห็นว่าโรงเรียนพณิชยการธนบุรีเป็นสถาบันที่มีความพร้อม ประกอบด้วยนักเรียนที่มีระเบียบวินัยเป็นที่เชื่อถือแก่บุคคลภายนอก จึงมีคำสั่งให้เปิดสอนระดับประกาศนียบัตรวิชาชีพชั้นสูง (ปวส.) และยกฐานะขึ้นเป็น ""วิทยาลัยพณิชยการธนบุรี"" ในปี พ.ศ. 2514
โดยมีการจัดการเรียนการศึกษาในหลักสูตรดังต่อไปนี้ตามลำดับตราประจำวิทยาลัยพณิชยการธนบุรีเดิม
ในปัจจุบัน (ปีการศึกษา 2560) วิทยาลัยได้จัดการศึกษาตามหลักสูตร
ดังต่อไปนี้
บริแทนเนีย
บริแทนเนีย (, ) เป็นชื่อที่ชาวโรมันใช้เรียกภูมิภาคบริเตนใหญ่หรือบริเตนใหญ่และไอร์แลนด์อันเป็นที่อยู่อาศัยของชาวบริติช, ชาวเบลไก และชาวพิกต์ นอกจากนี้ ยังเป็นชื่อที่ตั้งให้แก่สตรีซึ่งเป็นบุคคลวัตของเกาะบริเตนใหญ่
ใน ค.ศ. 43 จักรวรรดิโรมันได้บุกครองเกาะบริเตนและจัดตั้งมณฑลขึ้นชื่อว่า "บริตันนิอา" () ซึ่งกินพื้นที่เกาะบริเตนทางทิศใต้ของแคลิโดเนีย (สกอตแลนด์ในปัจจุบัน) โดยชื่อบริตันนิอามีรากศัพท์มาจากศัพท์กรีกว่า "Brettaniai" ต่อมาในคริสต์ศตวรรษที่ 2 บริตันนิอาได้มีรูปลักษณ์อย่างมนุษย์ขึ้น เป็นเทพีทรงสามง่ามและเกราะอย่างโรมันและสวมหมวกโลหะคอรินเธียน แม้จักรวรรดิโรมันจะล่มสลายลงในศตวรรษที่ 5 แต่คำว่า Britannia ก็ยังเป็นที่ใช้อยู่ทั้งในเกาะบริเตนและในต่างประเทศ
เทพีบริแทนเนียนี้ได้กลายเป็นบุคคลวัตของเกาะบริเตนในรัชสมัยของสมเด็จพระราชินีนาถเอลิซาเบธที่ 1 แห่งอังกฤษ และต่อมาได้พัฒนาเป็นสัญลักษณ์แทนลัทธิจักรวรรดินิยมของจักรวรรดิอังกฤษ ในประเทศนิวซีแลนด์เองก็มีการสร้างบุคคลวัตประจำชาติขึ้นมา โดยตั้งชื่อให้ว่า "ซีแลนเดีย" เป็นบุตรีของบริแทนเนีย ซึ่งซีแลนด์เดียปรากฏอยู่บนตราแผ่นดินของนิวซีแลนด์
คิม ซา-รัง (นักแสดง)
คิม ซา-รัง (; เกิด 12 มกราคม ค.ศ. 1978) เป็นนักแสดงและนางแบบชาวเกาหลีใต้ เธอเป็นที่รู้จักอย่างดีในละครเรื่อง "เสกฉันให้เป็นเธอ", "แค้นเพื่อรัก" และ "อึนดงยอดรัก" นอกจากนี้ เธอยังเป็นที่รู้จักในฐานะผู้ชนะในการประกวดมิสโคเรีย 2000 และเป็นตัวแทนของประเทศไปประกวดนางงามจักรวาล 2001 ที่ปวยร์โตรีโก และได้รับรางวัลชุดประจำชาติยอดเยี่ยมเป็นคนที่สี่ในรอบ 18 ปี ต่อจากจง-จุน คิม ในปี ค.ศ. 2015 เธอกลายเป็นฟรีเอเยนต์ หลังออกจากเบรฟเอนเตอร์เทนเมนต์
คิม ซา-รัง เกิดเมื่อวันที่ 12 มกราคม ค.ศ. 1978 ในแทกู ประเทศเกาหลีใต้ เธอจบการศึกษาจากโรงเรียนมัธยมกวังย็อง จากนั้นเธอศึกษาต่อที่มหาวิทยาลัยยงอิน ในระดับปริญญาตรีและโท สาขาดนตรีเกาหลีแบบดั้งเดิม
คิมได้รับตำแหน่งมิสโคเรียเมื่อวันที่ 28 พฤษภาคม ค.ศ. 2000 ที่ศูนย์วัฒนธรรมเซจง สถานที่เดียวกันกับนางงามจักรวาล 1980 เธอเป็นตัวแทนของประเทศเกาหลีใต้ไปประกวดนางงามจักรวาล 2001 และได้รับรางวัลชุดประจำชาติยอดเยี่ยม ในชุดฮันบก
คิมเริ่มงานแสดงในละครปี ค.ศ. 2000 เรื่อง "Anger of Angel" ในบทสนับสนุน ออกอากาศทางช่องเอสบีเอส ในปี ค.ศ. 2001 เธอได้แสดงละครเรื่อง "How Should I Be" ในปีเดียวกันนั้นเอง เธอได้รับบทสำคัญในละครโรแมนติกดราม่าเรื่อง "Mina" ละครได้รับการตอบรับอย่างดี และคิมได้รับการยกย่องว่าเป็นดาวรุ่งพุ่งแรง ในปี ค.ศ. 2002 เธอได้แสดงภาพยนตร์เรื่อง "Birth of a Man" และรับบทเป็นอึล-ซุก ในละครเรื่อง "Affection" ในปี ค.ศ. 2003 เธอปรากฏตัวในละครเรื่อง "รักข้ามภพ" แสดงร่วมกับซ็อง ยู-รีและโซ จี-ซ็อบ และได้แสดงคู่กับโช อิน-ซ็อง ในภาพยนตร์โรแมนติกคอเมดีเรื่อง "คนละขั้ว รักกันไม่ง่าย" ต่อมาเธอได้แสดงในบทฮัน ดา-จ็อง หญิงสาวที่เติบโตมาในสถานเลี้ยงเด็กกำพร้า ประกบกับเรนและชิน มิน-อา ในละครแนวโรแมนติกดราม่าเรื่อง "แค้นเพื่อรัก" กำกับโดยคิม กยู-แท ในปี ค.ศ. 2005 สำหรับบทนี้คิมได้รับรางวัลเคบีเอสดราม่าอวอร์ดส์ ในสาขานักแสดงสมทบหญิงยอดเยี่ยม ปีถัดมาเธอแสดงในภาพยนตร์ตลกเรื่อง "คุณครูฮอตผมอยากกอดครับ"
ในปี ค.ศ. 2007 เธอรับบทเป็นอออูดง นางรำและนักกวีในสมัยราชวงศ์โชซ็อน ในละครอิงประวัติศาสตร์เรื่อง "บันทึกรักคิมชูซอน สุภาพบุรุษมหาขันที" ในปีเดียวกัน คิมได้แสดงในละครเรื่อง "รักสลับขั้ว" ปีถัดมา เธอแสดงในละครเรื่อง "สัญญารักที่โตเกียว" เป็นเรื่องราวความรักของนักแสดงสาวกับเชฟหนุ่มคู่หนึ่งที่ตกหลุมรักกันในญี่ปุ่น นำแสดงร่วมกับคิม แท-อู จากนั้นได้แสดงภาพยนตร์ของไซด์สพิกเจอส์ เรื่อง "Radio Dayz" ที่ออกฉายในเดือนมกราคม ปีเดียวกัน ต่อมาในปี ค.ศ. 2010 เธอได้แสดงละครเรื่อง "เสกฉันให้เป็นเธอ" ในบทยุนซึล ผู้กำกับโฆษณาที่ประสบความสำเร็จ ละครเรื่องนี้ได้รับความนิยมและได้รับเสียงวิจารณ์ที่ดี ทำให้เธอได้รับการเสนอชื่อเข้าชิงรางวัลเอสบีเอสดราม่าอวอร์ดส์ 2010 ในสาขานักแสดงสมทบหญิงยอดเยี่ยม แต่พ่ายให้กับอี ซู-คย็อง นักแสดงจากละครเรื่อง "ประธานาธิบดีคุณนายกับคุณชายบอดีการ์ด" ในเดือนสิงหาคม ค.ศ. 2014 คิมเซ็นสัญญากับเบรฟเอนเตอร์เทนเมนต์ เป็นระยะเวลา 1 ปี และยังเป็นนักแสดงคนแรกที่ได้เซ็นสัญญากับค่ายอีกด้วย
คิมไม่มีผลงานสี่ปี จนในปี ค.ศ. 2015 เธอกลับมาแสดงละครอีกครั้งทางช่องเจทีบีซีเรื่อง "อึนดงยอดรัก" รับบทเป็นหญิงสาวผู้สูญเสียความทรงจำ สำหรับบทนี้คิมได้รับการเสนอชื่อเข้าชิงรางวัลโคเรียดราม่าอวอร์ดส์ ครั้งที่ 8 ในสาขานักแสดงนำหญิงดีเด่น และรางวัลเอแพนสตาร์อวอร์ดส์ ครั้งที่ 4 ในสาขานักแสดงนำหญิงดีเด่น ประเภทมินิซีรีส์ขนาดสั้น ในวันที่ 14 กันยายน ค.ศ. 2015 เธอทำงานโดยไม่มีเอเยนต์ หลังตัดสินใจไม่ต่อสัญญากับเบรฟเอนเตอร์เทนเมนต์ ในปีเดียวกัน "เดอะลิสต์ 2015" รายการทางช่องทีวีเอ็น จัดให้เธอเป็น "ผู้หญิงที่มีรูปร่างดีที่สุดในวงการบันเทิงเกาหลี"
สาธารณรัฐโนลี
สาธารณรัฐโนลี (; ลีกูรา: Nöi) เป็นสาธารณรัฐพาณิชยนาวี (Maritime republic) ขนาดเล็กแห่งหนึ่งในยุโรป มีเอกราชช่วงปี ค.ศ. 1192 ถึง ค.ศ. 1797 ถือเป็นจุลรัฐในที่อยู่มารอดยาวนานถึง 605 ปี ก่อนถูกนโปเลียน โบนาปาร์ตทรงรุกราน ทำให้อธิปไตยของโนลีสิ้นสุดลง
ปัจจุบันพื้นที่ของสาธารณรัฐโนลีเป็นส่วนหนึ่งของเมืองโนลี จังหวัดซาโวนา แคว้นลีกูเรีย ประเทศอิตาลี
สาธารณรัฐโนลีก่อตั้งขึ้นเมื่อวันที่ 7 สิงหาคม ค.ศ. 1192 ตามพระบรมราชโองการในจักรพรรดิไฮน์ริชที่ 6 แห่งจักรวรรดิโรมันอันศักดิ์สิทธิ์
แม้ประเทศนี้จะมีขนาดเล็ก แต่กลับมีภูมิประเทศอันเหมาะสมสำหรับการค้าทางทะเลด้วยมีท่าเรือและอู่ต่อเรืออย่างดี ทำให้ที่นี่เป็นย่านการค้าที่สำคัญแห่งหนึ่ง ทั้งมีความสัมพันธ์อันดีกับสาธารณรัฐเจนัว สังเกตได้จากพ่อค้าเมืองโนลีจะจ่ายภาษีเพียงเหรียญเดียวเพื่ออนุญาตทำการค้าในเจนัว ขณะที่พ่อค้าสเปนที่จะเข้าไปค้าขายในเจนัวต้องจ่ายภาษีถึง 60 เหรียญ และจากการที่โนลีมีอู่ต่อเรือชั้นดี ก็ยิ่งอำนวยให้โนลีมีทัพเรือที่ยิ่งใหญ่แม้จะประเทศจะเล็กก็ตาม ทั้งนี้โนลีได้รับการคุ้มครองจากเจนัว เนื่องจากชาวเรือจากเจนัวมักจอดเรือพักที่ท่าเรือโนลี ทั้งนี้โนลีเคยมีกรณีพิพาทกับซาโวนา (Savona) หลายครั้ง อาทิ การแย่งชิงเมืองสโปตอร์โน (Spotorno) ในปี ค.ศ. 1227 โนลีจึงพยายามเป็นพันธมิตรของเจนัวตั้งแต่ปี ค.ศ. 1202 และยังคงความเป็นพันธมิตรกับเจนัวจนกระทั่งโนลีล่มสลายในปี ค.ศ. 1797
สาธารณรัฐโนลีถูกนโปเลียน โบนาปาร์ตทรงรุกรานเมื่อวันที่ 2 ธันวาคม ค.ศ. 1797
สาธารณรัฐโนลีมีธงชาติมาตั้งต่คริสต์ศตวรรษที่ 13 โดยเป็นธงรูปกางเขนสีขาวพื้นสีแดง ตรงข้ามกับธงของสาธารณรัฐเจนัวที่มีกางเขนสีแดงกับพื้นธงสีขาว กระนั้นเรือเดินสมุทรหลายลำของโนลีมักชักธงเจนัวเสียมากกว่า เนื่องจากได้รับความเคารพมากกว่า
ยักด์พันเซอร์ IV
ยักด์พันเซอร์ IV (; รถถังนักล่า) เป็นรถถังพิฆาตสร้างขึ้นโดยนาซีเยอรมนีในช่วงระหว่างสงครามโลกครั้งที่สอง ซึ่งได้รับการดัดแปลงมาจากฐานรถถังของแพนเซอร์ 4
ยักด์ทีเกอร์
ยักด์ทีเกอร์ (; เสือนักล่า) เป็นรถถังหนักพิฆาตสร้างโดยนาซีเยอรมนีในช่วงระหว่างสงครามโลกครั้งที่สอง ซึ่งได้รับการดัดแปลงมาจากฐานรถถังของไทเกอร์ 2
พันเซอร์ 7 เลอเวอ
พันเซอร์คัมพฟ์วาเกิน 7 เลอเวอ () เป็นแผนงานสุดยอดรถถังหนัก ได้รับการออกแบบโดยครุพพ์ (Krupp) จากรัฐบาลเยอรมันระหว่างสงครามโลกครั้งที่สอง โครงการนี้มีชื่อรหัสไว้ตั้งแต่ต้นว่า VK 70.01 (K) มันไม่เคยได้ออกจากกระดานออกแบบเลย และถูกทิ้งไปในวันที่ 5-6 มีนาคม 1942 เพื่อสนับสนุนส่งเสริมรถถังหนักของปอร์เช่คือ รถถังแพนเซอร์ 8 มัส
ซีบิล (แมว)
ซีบิล (พ.ศ. 2549 – 27 กรกฎาคม พ.ศ. 2552) เป็นแมวที่อาศัยอยู่บ้านเลขที่ 11 และ 10 ถนนดาวนิง ทำหน้าที่เป็นผู้จับหนูประจำสำนักงานคณะรัฐมนตรี
ซีบิลเป็นสัตว์เลี้ยงของเอลิสแตร์ ดาร์ลิง (Alistair Darling) รัฐมนตรีว่าการกระทรวงการคลัง ตั้งชื่อตามซีบิล ฟอว์ลตี (Sybil Fawlty) จากตัวละครในรายการโทรทัศน์ฟอว์ลตีทาวเวอส์ (Fawlty Towers)
ซีบิลเข้ามาเป็นผู้จับหนูประจำสำนักงานคณะรัฐมนตรีตั้งแต่เดือนกันยายน พ.ศ. 2550 เธอเป็นแมวที่มีขนขาวดำตัวแรกของถนนดาวนิง หลังจากที่ฮัมฟรีย์ซึ่งออกไปก่อนหน้า เนื่องจากเชอรี แบลร์ ภริยาโทนี แบลร์ นายกรัฐมนตรี เกลียดแมว เดือนมกราคม พ.ศ. 2552 ซีบิลถูกส่งกลับเอดินบะระ เธอตายเมื่อวันที่ 27 กรกฎาคม พ.ศ. 2552 ที่เอดินบะระ เนื่องจากป่วย
สนามกีฬาเรียซอร์
สนามกีฬาเรียซอร์ หรือชื่อเต็มว่า สนามกีฬาเทศบาลเดเรียซอร์ (; ) สนามฟุตบอลเหย้า ของเดปอร์ตีโบเดลาโกรูญา สโมสรฟุตบอลในระดับลาลีกา ลีกสูงสุดของประเทศสเปน มีที่ตั้งอยู่ที่เมืองอาโกรูญา แคว้นกาลิเซีย ประเทศสเปน มีความจุทั้งสิ้น 34,600 คน
สนามแห่งนี้เริ่มสร้างเมื่อปี ค.ศ. 1940 และเสร็จเมื่อปี ค.ศ. 1944 โดยใช้งานนัดแรกเมื่อเดปอร์ตีโบเดลาโกรูญาพบกับบาเลนเซีย ซึ่งเดปอร์ตีโบเดลาโกรูญาเป็นฝ่ายแพ้ไป 3–2 และใช้เป็นสนามแข่งขันในรอบชิงชนะเลิศโกปาเดลเรย์ในปี ค.ศ. 1947 ระหว่างเรอัลมาดริดและอัสปัญญอล ซึ่งเรอัลมาดริดได้แชมป์รายการนี้เป็นสมัยที่ 9 และถูกใช้เป็นสนามในการแข่งขันฟุตบอลโลก 1982 ที่สเปนเป็นเจ้าภาพ โดยใช้เป็นสนามในการแข่งขันรอบแรกของกลุ่มหนึ่ง แข่งขันทั้งสิ้น 3 นัด ได้แก่
หาดปากเมง
หาดปากเมง () ชายหาดแห่งหนึ่งในประเทศไทย ตั้งอยู่ในพื้นที่ตำบลไม้ฝาด อำเภอสิเกา จังหวัดตรัง ปัจจุบันอยู่ในความดูแลของอุทยานแห่งชาติหาดเจ้าไหม ซึ่งอยู่ใกล้กัน เป็นชายหาดแห่งหนึ่งที่ขึ้นชื่อและเป็นสถานที่ท่องเที่ยวที่ได้รับนิยมของจังหวัดตรัง ได้ชื่อว่าเป็นสถานที่ท่องเที่ยวแห่งแรก ๆ ที่ผู้คนมักคิดถึงและไปท่องเที่ยวของจังหวัดตรัง
หาดปากเมง อยู่ห่างตัวอำเภอเมืองตรังประมาณ 35 กิโลเมตร เป็นชายหาดรูปพระจันทร์เสี้ยวติดทะเลอันดามัน ของมหาสมุทรอินเดีย เมื่อน้ำลดลงต่ำสุดจะมีความกว้างขวาง 500 เมตร จนสามารถขับรถยนต์ลงไปได้ เพราะทรายมีความหนาแน่นเพียงพอที่จะรองรับน้ำหนักรถได้ มีจุดสังเกต คือ เขารูปคล้ายคนขนาดยักษ์นอนหงายอยู่ มีชื่อเรียกว่า "เขาเมง" หรือ "เกาะเมง" อันที่มาของชื่อเรียก ซึ่งมาจากนิทานพื้นบ้านเรื่องของเฒ่าเมง ผู้เฒ่าชาวประมงที่กำลังจะแต่งงานลูกสาวชื่อ มุก กับพระยาลันตา มีความงามอย่างยิ่งยามพระอาทิตย์ตก ขนาบด้วยแนวต้นสนทะเลยาว 5 กิโลเมตร ถัดออกไปทางอุทยานแห่งชาติหาดเจ้าไหมยังมีสะพานคอนกรีต 2 แห่ง ที่นิยมใช้เป็นสถานที่ตกปลาอีกด้วย
นอกจากนี้แล้ว ยังเป็นสถานที่ตั้งของท่าเรือปากเมง ซึ่งเป็นท่าเรือที่รับส่งนักท่องเที่ยวเดินทางไปเที่ยวยังเกาะต่าง ๆ ที่อยู่ในบริเวณทะเลจังหวัดตรัง เช่น เกาะมุก, ถ้ำมรกต, เกาะไหง
ศิขรินธาร พลายเถื่อน
ศิขรินธาร พลายเถื่อน (ชื่อเล่น:นก) เป็นนักแสดง หญิงชาวไทย เกิดเมื่อวันที่ 28 กรกฎาคม พ.ศ. 2519 จบการศึกษาจาก
ทะเลฤๅอิ่ม
ทะเลฤๅอิ่ม เป็นละครโทรทัศน์ไทย สร้างครั้งแรกปี พ.ศ. 2545 นำแสดงโดย อนันดา เอเวอร์ริ่งแฮม,รพีภัทร เอกพันธ์กุล,พลอย จินดาโชติ,เบญจสิริ วัฒนา จากบทประพันธ์ของ สุวรรณี สุคนธา บทโทรทัศน์โดย หม่อมหลวงพันธุ์เทวนพ เทวกุล กำกับการแสดงโดย หม่อมหลวงพันธุ์เทวนพ เทวกุล ผลิตโดย ทีมงานละครไทย ไอทีวี ออกอากาศทุกวันพฤหัสบดีถึงเสาร์ เวลา 21.30 – 22.30 น. ทางช่อง ITV เมื่อวันที่ พ.ศ. 2545 – พ.ศ. 2545
พ.ศ. 2545
พ.ศ. 2545
สโมสรฟุตบอลเอาคส์บวร์ค
สโมสรฟุตบอลเอาคส์บวร์ค () มีชื่อเต็มว่า สโมสรจดทะเบียนฟุสบัลคลุบเอาคส์บวร์ค 1907 () เป็นสโมสรฟุตบอลจากเมืองเอาคส์บวร์ค รัฐบาวาเรีย ประเทศเยอรมนี ปัจจุบันสโมสรลงเล่นในบุนเดสลีกาซึ่งเป็นลีกฟุตบอลชั้นสูงสุดของเยอรมนี ก่อตั้งเมื่อ ค.ศ. 1907 ในนาม "ชมรมฟุตบอลอะเลมาเนียเอาคส์บวร์ค" (Fußball-Klub Alemania Augsburg) ต่อมาระหว่าง ค.ศ. 1921–1969 ลงแข่งในนาม "เบเซเอาคส์บวร์ค" (BC Augsburg) ปัจจุบันเอาคส์บวร์คเป็นสโมสรฟุตบอลที่มีขนาดใหญ่ที่สุดในภาคชวาเบินของรัฐบาวาเรียด้วยจำนวนสมาชิกมากกว่า 14,500 คน นอกจากนี้ยังมีกลุ่มแฟนคลับอย่างเป็นทางการอีก 75 กลุ่ม สนามเหย้าของทีมคือเอาคส์บวร์คอาเรนา (ปัจจุบันมีชื่อพาณิชย์ว่า "เวเวคาอาเรนา; WWK Arena") มีความจุ 30,660 คน
ก่อนหน้านี้เอาคส์บวร์คเป็นสโมสรที่มีผลงานในแต่ละฤดูกาลอยู่ระหว่างลีกสองกับลีกสาม แต่ในช่วงต้น ค.ศ. 2000 เอาก์บวร์คประสบความยากลำบากจากการตกลงไปถึงลีกชั้นสี่ และลงเล่นนาน 2 ฤดูกาลจึงทำผลงานได้ดีขึ้น ขึ้นชั้นสู่ลีกสองในปี ค.ศ. 2006 และขึ้นชั้นสู่บุนเดสลีกาเป็นครั้งแรกในประวัติศาสตร์สโมสรในปี ค.ศ. 2011 และยังคงรักษาชั้นมาได้จนถึงปัจจุบัน
ตารางแสดงผลงานในฤดูกาลที่ผ่านมาของเอาคส์บวร์ค
A. ก่อน ค.ศ. 1995 หากแข่งชนะได้ 2 แต้ม หลังจากนั้นเป็นต้นมา เปลี่ยนเป็น 3 แต้ม
ลิลี ออลดริดจ์
ลิลี ม้อด ออลดริดจ์ () เป็นนางแบบชาวอเมริกันเชื้อสายอังกฤษ เธอเป็นหนึ่งในนางฟ้าวิกตอเรียส์ซีเคร็ต และนางแบบของสปอตส์อิลลัสเตรตทิด ปรากฏบนหน้าปกครบรอบห้าสิบปีของนิตยสารดังกล่าวร่วมกับคริสซี ทีเกน และนีนา อักดาล
ยูลีอาน นาเกิลส์มัน
ยูลีอาน นาเกิลส์มัน () เกิดเมื่อวันที่ 23 กรกฎาคม ค.ศ. 1987 เป็นผู้จัดการทีมฟุตบอลชาวเยอรมัน ปัจจุบันเป็นผู้จัดการทีม 1899 ฮ็อฟเฟินไฮม์
อาเลซังดรา อังบรอซียู
อาเลซังดรา โกรีนี อังบรอซียู (, ; เกิด 11 เมษายน ค.ศ. 1981) เป็นนางแบบและนักแสดงชาวบราซิล เธอเป็นที่รู้จักในนามของอดีตนางฟ้าวิกตอเรียส์ซีเคร็ต และเป็นนางแบบให้กับแบรนด์เน็กซ์ พีแอลซี, อาร์มานี่, คริสตีย็อง ดียอร์, และราล์ฟ ลอเร็น
ในปี 2012 ฟอบส์จัดอันดับให้เธออยู่ลำดับที่หก ของนางแบบที่ทำรายได้มากที่สุดในโลก คาดว่าประมาณ 6.6 ล้านดอลลาร์สหรัฐฯ เธอมักถูกอ้างจากสื่อว่าเป็นผู้หญิงที่เซ็กซี่ที่สุดแห่งหนึ่งของโลก
ในฐานะแบรนด์แอมบาสเดอร์วิกตอเรียส์ซีเคร็ต เธอได้รับเลือกให้เป็นหนึ่งใน "บุคคลที่สวยที่สุดในโลก" จากนิตยสารพีเพิล ในเดือนพฤษภาคม ปี 2007
พระมหาเทวีแห่งสุโขทัย (พระชายาในสมเด็จพระบรมราชาธิราชที่ 1)
มหาเทวี เป็นฝ่ายในที่ไม่ปรากฏพระนามแห่งอาณาจักรสุโขทัยพระองค์หนึ่ง ปรากฏเพียงว่าเป็นพระขนิษฐาในพระมหาธรรมราชาที่ 1 (ลิไทย) และเป็นพระชายาพระองค์หนึ่งในสมเด็จพระบรมราชาธิราชที่ 1 แห่งกรุงศรีอยุธยา โดยพระองค์ได้ขึ้นครองเมืองสุโขทัยระยะหนึ่งหลังต่อจากพระมหาธรรมราชาที่ 1 ผู้เป็นพระเชษฐา หลังพระองค์เสด็จสวรรคตพระราชอำนาจจึงตกอยู่กับพระศรีเทพาหูราช พระราชโอรส
แต่เดิมอาณาจักรสุโขทัยมีอาณาเขตกว้างขวางกินอาณาบริเวณตั้งแต่ที่ราบลุ่มภาคกลาง และติดต่อกับกลุ่มรัฐสุพรรณภูมิทางฝั่งตะวันตก หลังการเกิดขึ้นของอาณาจักรอยุธยา กาลนั้นสมเด็จพระรามาธิบดีที่ 1 ได้ยกทัพเข้ายึดเมืองสรลวงสองแควช่วงปี พ.ศ. 1902-1905 แล้วส่งขุนหลวงพะงั่ว เจ้าจากวงศ์สุพรรณภูมิมาปกครองแทน ช่วงเวลานั้นพระมหาธรรมราชาที่ 1 (ลือไทย) จำต้องส่งบรรณาการเป็นอันมากเพื่อขอเมืองคืน ในเวลาต่อมาสมเด็จพระรามาธิบดีที่ 1 ก็ทรงพระราชทานเมืองต่าง ๆ คืนอย่างมีเงื่อนไข คือให้พระมหาธรรมราชาที่ 1 ครองแต่เมืองสรลวงสองแคว แล้วให้พระขนิษฐาของพระมหาธรรมราชาที่ 1 ไปครองเมืองสุโขทัยแทน ส่วนขุนหลวงพะงั่วนั้นให้กลับไปปกครองเมืองสุพรรณภูมิตามเดิม
ช่วงเวลานี้มหาเทวีคงเข้าเป็นพระชายาพระองค์หนึ่งของขุนหลวงพะงั่ว ซึ่งเป็นเจ้านายจากสุพรรณภูมิ จนมีพระราชโอรสด้วยกันพระองค์หนึ่งคือ พระศรีเทพาหูราช
หลังสมเด็จพระรามาธิบดีที่ 1 เสด็จสวรรคต สมเด็จพระราเมศวรเสด็จจากเมืองละโว้ขึ้นเสวยราชย์ต่อ แต่เมื่อขุนหลวงพะงั่วเสด็จมายังกรุงศรีอยุธยา สมเด็จพระราเมศวรก็ทรงถวายราชสมบัติให้ขุนหลวงพะงั่วครองราชย์เป็น "สมเด็จพระบรมราชาธิราชที่ 1" หลังเสวยราชย์แล้วพระองค์ทรงเข้ายึดเมืองเหนือทั้งปวง (เมืองเหนือคือแคว้นสุโขทัย) ที่เจ้านายวงศ์พระร่วงแย่งชิงอำนาจกัน หลังพระมหาธรรมราชาที่ 1 เสด็จสวรรคต สมเด็จพระบรมราชาธิราชที่ 1 ก็ทรงมอบเมืองสุโขทัยให้มหาเทวีซึ่งเป็นพระชายาครองดังเดิม ดังปรากฏในจารึกวัดช้างล้อม และจารึกวัดวัดตระพังช้างเผือกว่ายืนยันว่ามหาเทวีครองเมืองสุโขทัยจนกระทั่งสวรรคต หลังครองเมืองได้ 7 ปี ดังปรากฏใน "จารึกวัดช้างล้อม" ความว่า
"...เมื่อสมเด็จมหาธรรมราชาเสวยพิราไลยไคลจากพรากเสีย พ่อนมเข้าบวชในสำนักมหาเถรพุทธสาคร อันทันมรไปด้วยเถรานุเถรทั้งหลาย ให้บุญไปแก่พ่อแม่พี่น้องพวกพ้องเผ่าพันธุ์อันเหง้าเจ้าไทอันไปสู่ปรโลกพู้น ๐ ถัดนั้นมหาเทวีสวรรคาลัยไปโสด ๐ พ่อนมเข้าบวชในสำนักมหาเถรอนุราธอันลุกแต่สิงหลมา ๐ พระญาศรีเทพาหูราชเอาออกมาช่วยสร้างบ้านสร้างเมือง ๐ ได้บ่ให้เคืองใจไพร่ฟ้าข้าคนพลทั้งหลายให้วายทุลุ...นดา..."
ต่อมาพระศรีเทพาหูราช พระโอรสของพระมหาเทวีมีสิทธิครองกรุงสุโขทัยต่อ แต่ทรงประสบปัญหากระทบกระทั่งกับเครือญาติฝ่ายหน้าในพระมหาธรรมราชาที่ 1 จนต้องให้พ่อนมไสดำ ข้าราชบริพารของพระมหาธรรมราชาที่ 1 และเป็นสามีของแม่นมเทดมาเป็นคนกลางระงับข้อขัดแย้งและช่วยราชการจนสามารถครองเมืองสุโขทัยในปี พ.ศ. 1927
โจเซฟีน สไครเวอร์
โจเซฟีน สไครเวอร์ (; เกิด 14 เมษายน 1993) นางแบบชาวเดนมาร์ก เธอเป็นหนึ่งในนางฟ้าวิกตอเรียส์ซีเคร็ต นับตั้งแต่การเปิดตัวของเธอ เธอก็ได้เข้าร่วมโชว์มากกว่า 300 งาน และได้รับการกล่าวถึงในนิตยสารหลายๆ ฉบับ เช่น แวนนิตี้แฟร์ แอล โว้ก ฮาร์เปอส์บะซาร์ และมารี แคลร์
วิทยาลัยพยาบาลบรมราชชนนี อุดรธานี
วิทยาลัยพยาบาลบรมราชชนนี อุดรธานี () เป็นวิทยาลัยพยาบาลในสังกัดสถาบันพระบรมราชชนก กระทรวงสาธารณสุข
เดิมชื่อโรงเรียนผู้ช่วยพยาบาล แรกเริ่มก่อตั้งที่ 33/25 ตำบลหมากแข้ง อำเภอเมือง จังหวัดอุดรธานี เมื่อปี พ.ศ. 2518 ตามนโยบายของกระทรวงสาธารณสุข เพื่อเป็นการเร่งรัดการผลิตบุคลากรทางพยาบาลให้เพียงพอกับความต้องการของประเทศไทยในขณะนั้น ซึ่งต่อมามีนักศึกษาเพิ่มขึ้นเป็นจำนวนมาก ทำให้ยากต่อการขยายตัว เนื่องจากมีพื้นที่จำนวน 7 ไร่ ซึ่งคับแคบมากและยากต่อการเดินทางเข้าออก จึงได้ย้ายมาอยู่ที่พื้นที่ในปัจจุบันเมื่อปี พ.ศ. 2538
ปัจุบันเปิดสอนระดับปริญญาตรี 1 หลักสูตรคือ
เทย์เลอร์ ฮิลล์
เทย์เลอร์ มารี ฮิลล์ (; เกิด 5 มีนาคม 1996) นางแบบชาวอเมริกัน ปัจจุบันเธอเป็นหนึ่งในนางฟ้าวิกทอเรียส์ซีเคร็ตตั้งแต่ปี 2015
โทรทัศน์
มนุษย์ครึ่งเทพ
มนุษย์ครึ่งเทพ () มักจะหมายถึงเทพที่มีความสำคัญน้อยในตำนานเทพปกรณัมกรีก ซึ่งอาจจะเป็นอมตะหรือไม่ก็ได้ มนุษย์ครึ่งเทพจะเกิดจากเทพและมนุษย์ หรือบางทีอาจจะเกิดจากวีรบุรุษที่ได้รับสถานะเทพเจ้าหลังจากที่เสียชีวิตไปแล้ว
ความหมายของมนุษย์ครึ่งเทพ (Demigod) มาจากรากศัพท์ในภาษาละตินว่า ’’semideus’’ ที่แปลว่า เป็นเทพเจ้าครึ่งหนึ่ง ซึ่งถูกใช้โดยกวีชาวโรมันที่ชื่อ ออวิด สื่อความหมายถึงเทพที่มีความสำคัญน้อย
มนุษย์ครึ่งเทพพบในปกรณัมของหลายวัฒนธรรม เช่น ปกรณัมจีน ปกรณัมฮินดู และปกรณัมกรีก
ตัวอย่างของมนุษย์ครึ่งเทพในตำนานเทพปกรณัมกรีก เช่น
เอลซา ฮอสค์
เอลซา อันนา โซฟี ฮอสค์ (; เกิด 7 พฤศจิกายน 1996) นางแบบชาวสวีเดน ปัจจุบันเธอเป็นหนึ่งในนางฟ้าวิกตอเรียส์ซีเคร็ต และเธอยังได้ร่วมงานกับแบรนด์ชั้นนำอย่างคริสตีย็อง ดียอร์, โดลเช่ แอนด์ กาบบานา, ฟรีพีเพิล, เอชแอนด์เอ็ม, แอนนา ซุย, และเกสส์ เธอปรากฏตัวบนวิกตอเรียส์ซีเคร็ตแฟชั่นโชว์ประจำปี 2011, 2012 2013 2014 2015 และ 2016 เธอยังเล่นบาสเกตบอลในสวีเดนเป็นอาชีพอีกด้วย
มาร์ธา ฮันต์
มาร์ธา ไซเฟิร์ท ฮันต์ (; เกิด 27 เมษายน 1986) เป็นนางแบบชาวอเมริกัน เธอได้เดินแบบในงานวิกตอเรียส์ซีเคร็ตแฟชันโชว์ ในปี 2013 2014 และปี2015 ฮันต์เป็นนางฟ้าวิกตอเรียส์ซีเคร็ตตั้งแต่ปี 2015
สเตลลา แม็กซ์เวลล์
สเตลลา แมนส์ แม็กซ์เวลล์ (; เกิด 15 พฤษภาคม 1990) นางแบบชาวไอริช ตั้งแต่ปี 2015 เธอได้เป็นนางฟ้าวิกทอเรียส์ซีเคร็ต
บิ๊กโฟร์ (การธนาคาร)
โดยทั่วไป คำว่า บิ๊กโฟร์ (การธนาคาร) จะพบในสื่อต่างชาติ
ที่กล่าวถึงธนาคารที่มีทรัพย์สิน และ ส่วนแบ่งตลาด ใกล้เคียงกันหรือ ธนาคารที่มีขนาดของจำนวนเงินฝากใกล้เคียงกัน 4 แห่งของแต่ล่ะประเทศ 
ในประเทศจีน ธนาคารใหญ่ทั้ง 4 แห่งเป็นรัฐวิสาหกิจโดยมีรัฐบาลกลางของจีนเป็นเจ้าของ มีมูลค่าทรัพย์สินมากกว่า 2,500 พันล้านดอลล่าร์สหรัฐ 
ในสหรัฐอเมริกา ธนาคารที่ใหญ่ที่สุด 4 ลำดับ มีมูลค่าเงินฝากรวมกันทั้งสิ้น 35 % ของมูลค่าเงินฝากทั้งหมดในระบบการเงิน
ในยุคศักดินาก่อนการปฏิวัติสยามในปี 2475 ระบบเศรษฐกิจและธนาคารถูกควบคุม โดยมหาอำนาจอย่างอังกฤษ และ ฝรั่งเศส ทำให้ บิ๊กโฟร์ ธนาคารของไทยเป็นของอังกฤษและฝรั่งเศส
ในปี พ.ศ. 2560 ธนาคารในไทยที่มีมูลค่าทรัพย์สิน ส่วนแบ่งตลาด สูงสุด 4 ลำดับ มีมูลค่าทรัพย์สินและส่วนแบ่งตลาดมากกว่า 60 % ของมูลค่าเงินฝากทั้งหมดในระบบ
หม่อมเจ้าพระสังวรวรประสาธน์ (เล็ก ปาลกะวงศ์)
หม่อมเจ้าพระสังวรวรประสาธน์ พระนามเดิม หม่อมเจ้าเล็ก ราชสกุลปาลกะวงศ์ เป็นพระราชาคณะฝ่ายมหานิกาย
หม่อมเจ้าพระสังวรวรประสาธน์ มีพระนามเดิมว่า หม่อมเจ้าเล็ก ประสูติเมื่อปีจอ พ.ศ. 2345 เป็นพระโอรสในพระสัมพันธวงศ์เธอ กรมหมื่นนราเทเวศร์ (ต้นราชสกุลปาลกะวงศ์) ประสูติแต่หม่อมทองสุก
หม่อมเจ้าเล็ก ปาลกะวงศ์ ทรงผนวชในรัชสมัยพระบาทสมเด็จพระพุทธเลิศหล้านภาลัย แล้วทรงศึกษาทางวิปัสสนาธุระ ถึงรัชสมัยพระบาทสมเด็จพระจอมเกล้าเจ้าอยู่หัว ทรงได้รับการแต่งตั้งเป็นพระราชาคณะที่ "หม่อมเจ้าพระสังวรวรประสาธน์" และเป็นเจ้าอาวาสวัดอมรินทรารามวรวิหาร ทรงถวายตาลปัตรแฉกงาปรุ ซึ่งพระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นลักษณะอย่างพัดด้ามจิ้ว รูปกลมมนอย่างพัดหน้านาง ยอดพัด และส้นพัด แกะลายบัว เหมือนพัดแฉก ใช้เป็นตาลปัตรสำหรับพระราชาคณะในราชตระกูลฝ่ายวิปัสสนาธุระ เดิมทรงเตรียมถวายพระเจ้าน้องยาเธอ พระองค์เจ้าอำไพ ซึ่งทรงผนวชอยู่ แต่ทรงลาผนวชเสียก่อน หม่อมเจ้าพระสังวรประสาธน์ทรงถือเป็นพระองค์แรก จนสิ้นชีพิตักษัยในปี พ.ศ. 2426
ตั้งแต่รัชกาลที่ 4 ถึงรัชกาล 5 พระองค์ได้เป็นประธานสงฆ์ 15 รูปเจริญพระพุทธมนต์ในพระราชพิธีพืชมงคล
พระชายาทองอยู่
พระชายาทองอยู่ หรือ เจ้าครอกทองอยู่ เป็นพระอัครชายาในสมเด็จพระเจ้าหลานเธอ เจ้าฟ้าทองอิน กรมพระราชวังบวรสถานพิมุข ทรงมีชื่อเสียงในด้านการทำขนมค้างคาว ซึ่งขึ้นชื่อพอ ๆ กับขนมไส้หมูของกรมหลวงนรินทรเทวี จนกระทั่งชาววังเรียกขานกันว่า ""ขนมค้างคาวเจ้าครอกทองอยู่ ขนมไส้หมูเจ้าครอกวัดโพธิ์""
พระชายาทองอยู่ เดิมท่านเป็นชาววังสมัยอยุธยา เป็นข้าหลวงสำนักเจ้าฟ้าหญิงจันทวดี เมื่อเสียกรุงครั้งที่ 2นั้น พม่าเผาเมืองริบทรัพย์และกวาดต้อนชาวกรุงศรีอยุธยากลับพม่า เจ้าฟ้าหญิงจันทวดี เจ้าฟ้าหญิงพินทวดี ทรงถูกกักขังที่ค่ายโพธิ์สามต้น ไม่ได้ถูกกวาดต้อนในคราวแรกร่วมกับเจ้านายหลายพระองค์ เมื่อสมเด็จพระเจ้าตากสินมหาราชตีค่ายโพธิ์สามต้นแตก จึงได้เชิญเจ้าฟ้าหญิงพินทวดีมาประทับยังกรุงธนบุรี ส่วนเจ้าฟ้าหญิงจันทวดีนั้นไม่ปรากฏ
คุณทองอยู่ได้ตามเสด็จในฐานะข้าหลวงของสมเด็จเจ้าฟ้าหญิงพินทวดี หลวงฤทธินายเวร (บรรดาศักดิ์กรมพระราชวังหลังในครั้งนั้น) พบเข้าจึงมีจิตปฏิพัทธ์ ท่านสา (สมเด็จพระเจ้าบรมวงศ์เธอ เจ้าฟ้าสา กรมพระยาเทพสุดาวดี) จึงทูลขอคุณทองอยู่จากสมเด็จเจ้าฟ้าหญิงพินทวดี ซึ่งสมเด็จเจ้าฟ้าฯ ก็มีพระกรุณาประทานให้ เหตุการณ์นี้น่าจะอยู่ในช่วงราว พ.ศ. 2310-2312 นี้เอง เพราะคุณทองอยู่ให้กำเนิดบุตรคนแรก (พระสัมพันธวงศ์เธอ พระองค์เจ้าปาน กรมหมื่นนราเทเวศร์) ในเดือนอ้าย พ.ศ. 2313 บ้านเมืองเริ่มเข้าภาวะปกติบ้างแล้ว
พระชายาทองอยู่สิ้นพระชนม์ปีใดไม่ปรากฏ พระราชทานเพลิงพระศพที่วัดระฆังโฆสิตารามวรมหาวิหาร พระอัฐบรรจุไว้ที่สุสานวัดระฆังโฆสิตาราม
พระชายาทองอยู่ ทรงอภิเษกสมรสกับสมเด็จพระเจ้าหลานเธอ เจ้าฟ้าทองอิน กรมพระราชวังบวรสถานพิมุข มีพระโอรสและพระธิดารวม 6 พระองค์ ได้รับการยกฐานันดรศักดิ์เป็นพระองค์เจ้า ต่อมาพระบาทสมเด็จพระจอมเกล้าเจ้าอยู่หัว ทรงบัญญัติให้ใช้คำนำหน้าพระนามว่า "พระสัมพันธวงศ์เธอ " คือ
พระจริยวัตรของพระองค์ ส.พลายน้อยเล่าไว้ในหนังสือ ""กระยานิยาย"" ว่า
""เดิมเป็นนางข้าหลวงของเจ้าฟ้าหญิงจันทวดี พระราชธิดาพระเจ้าบรมโกศ ซึ่งทรงหนีรอดจากการเสียกรุงศรีอยุธยามาอยู่ที่กรุงธนบุรี ท่านทองอยู่ต่อมาได้สมรสกับพระยาสุริยอภัย หลานชายเจ้าพระยาจักรี ในรัชกาลที่ ๑ เมื่อพระยาสุริยอภัยเลื่อนขึ้นเป็นกรมพระราชวังหลัง ผู้คนก็พากันเรียกพระชายาว่า "เจ้าครอกทองอยู่" หรือ "เจ้าครอกวังหลัง" ในเมื่อท่านเคยเป็นกุลสตรีในสมัยอยุธยามาก่อน ตลอดชีวิตท่านก็แต่งองค์อย่างหญิงผู้ดีอยุธยา คือไว้ผมยาวประบ่า นุ่งผ้าจีบ ไม่ตัดผมสั้นและนุ่งโจงกระเบนอย่างสตรีอื่นๆ ที่ต้องเปลี่ยนการแต่งกายให้ทะมัดทะแมงคล้ายผู้ชายในยามศึกสงครามตั้งแต่ตอนเสียกรุงครั้งที่สอง""
พระชายาทองอยู่ศรัทธาในศาสนา และมีเมตตาต่อบริวารด้วยดี ในจำนวนนั้นคือ คุณจัน ภริยาของสุนทรภู่ ที่แต่เดิมก่อนสมรสเป็นข้าหลวงในพระองค์และเมื่อหย่าร้างก็ได้กลับมาพึ่งพระบารมีพร้อมบุตรชาย คือ นายพัดกับนายตาบ ซึ่งพระชายาทรงมีพระเมตตาถึงกับเกล้าจุกให้ทุกวัน ดังที่สุนทรภู่เขียนรำพันอาลัยสำนึกในพระกรุณาไว้ใน นิราศวัดเจ้าฟ้า รำลึกถึงเมื่อครั้งเจ้าครอกทองอยู่สิ้นพระชนม์
และอีกตอนหนึ่งว่า
ขนมค้างคาว เป็นขนมรสคาว ทำด้วยแป้งมีไส้ข้างใน ตัวไส้คือกุ้งและมะพร้าวปรุงรสด้วยเกลือพริกไทยแล้วผัดเข้าด้วยกัน เมื่อสุกจึงปั้นเป็นรูปสามเหลี่ยมหุ้มด้วยแป้งดูรูปร่างคล้ายๆค้างคาวกางปีก จึงเรียกว่าขนมค้างคาว
พระชายาทองอยู่ ทรงเป็นต้นตำรับขนมค้างคาวที่อร่อยขึ้นคู่กับพระเจ้าบรมวงศ์เธอ พระองค์เจ้ากุ กรมหลวงนรินทรเทวีซึ่งทรงเป็นต้นตำรับของขนมไส้หมู ชื่อจนกระทั่งชาววังเรียกขานกันว่า ""ขนมค้างคาวเจ้าครอกทองอยู่ ขนมไส้หมูเจ้าครอกวัดโพธิ์"" เป็นขนมโด่งดังพอๆกันในสมัยรัชกาลที่ 1
แคพิบารา
คาปิบารา () เป็นหนูที่ใหญ่ที่สุดในโลก ชื่อวิทยาศาสตร์ของมันคือ "Hydrochaeris hydrochaeris" เป็นสมาชิกของสกุล "Hydrochoerus" และมีสมาชิกที่อยู่ในสกุลเดียวกันที่หลงเหลืออยู่นั้นคือ "Hydrochoerus isthmius" ญาติใกล้ชิดของแคพิบาราคือหนูตะเภามีถิ่นกำเนิดในทวีปอเมริกาใต้และที่อาศัยอยู่ในหุบเขาที่มีป่าหนาทึบและอยู่ใกล้กับแหล่งน้ำ มันเป็นสัตว์สังคมที่มีจำนวนในฝูงเยอะมากและในฝูงของพวกมันอาจพบได้มากถึง100ตัว แต่ส่วนมากพวกมันจะอยู่เป็นฝูงแค่ 10-20 ตัวเท่านั้น พวกมันไม่ได้ถูกล่าเพื่อเอาเนื้อเอาหนังจากมนุษย์เท่าไหร่นัก จึงทำให้พวกมันไม่มีความเสี่ยงที่จะสูญพันธุ์ แต่ถึงอย่างนั้นไขมันของพวกนั้นสามารถเอามาทำยาได้
ชื่อวิทยาศาสตร์ของมันทั้ง hydrochoerus และ hydrochaeris มาจากภาษากรีกโบราณที่แปลว่า ὕδωρ (hydor "น้ำ") และ χοῖρος (choiros "หมู")
แคพิบาราจัดอยู่ในสายพันธุ์ Hydrochoerinae ในปี2002จากการศึกษาการวิวัฒนาการโมเลกุลของแคพิบาราได้ได้มีการยอมรับว่าแคพิบารามีความสัมพันธ์ใกล้กันชิดระหว่าง Hydrochoerus และ Kerodonซึ่งถือว่ามีความใกล้ชิดกับหนู
แคพิบารามีลักษณะเป็นทรงกระบอกหัวสั้นขนสีน้ำตาลแดงหรือสีน้ำตาลอมเหลืองและสัตว์ฟันแทะขนาดใหญ่ที่สุดในโลก มีลักษณะคล้ายหนูตะเภาหูสั้น ไม่มีหาง มีพังผืดที่เท้า ขนสีน้ำตาลอ่อนถึงสีดำ เมื่อโตเต็มที่อายุ 15–18 เดือน จะมีน้ำหนักมากถึง 35 ถึง 66 กิโลกรัม (77 ถึง 146 ปอนด์) ลำตัวอาจยาวประมาณ 45-60 เซนติเมตร ตัวเมียจะมีน้ำหนักมากกว่าตัวผู้เล็กน้อย พวกมันมีพังผืดที่ขาหลังและขาหลังของพวกมันจะยาวกว่าขาหน้าเล็กน้อย เท้าหลังของพวกมันมี 3 นิ้วในขณะที่เท้าหน้านั้นจะมี 4 นิ้ว พวกมันเป็นสัตว์ที่ว่ายน้ำและดำน้ำเก่ง นอนแช่น้ำได้ทั้งวันแม้ในเวลาขับถ่ายหรือผสมพันธุ์ เพราะชื่นชอบน้ำเป็นชีวิตจิตใจ จะขึ้นจากน้ำก็ต่อเมื่อออกหาอาหารในช่วงเช้าและเย็น
แคพิบาราเป็นสัตว์กินพืชเป็นส่วนใหญ่ซึ่งส่วนมากจะเป็นจำพวกหญ้าและพืชน้ำรวมไปถึงผลไม้และเปลือกไม้หรืออะไรก็ได้ที่เป็นพืช เพราะเนื่องจากเวลาถึงฤดูแล้ง พวกมันก็จะกินพืชอะไรก็ได้ที่มีอยู่ พอถึงฤดูฝน มันก็จะกินหญ้าและพืชน้ำ
พวกมันเป็นสัตว์สังคมแต่ถึงพวกมันจะเป็นสัตว์สังคมก็มีบางตัวที่อยู่ตัวเดียว ปกติพวกมันจะอยู่กันเป็นกลุ่มประมาณ 10-20ตัว และกลุ่มที่มีขนาดใหญ่อาจมีมากถึง 50-100 ตัว การที่มันจะมีกลุ่มใหญ่ขนาดนี้ก็เป็นผลมาจากการรวมตัวกันในช่วงหน้าแล้ง
แคพิบาราเป็นสัตว์เลี้ยงลูกด้วยนมที่สามารถพบได้ทั้วไปในทวีปอเมริกาใต้ยกเว้นประเทศชิลีป่าฝนในเขตป่าร้อนใกล้แหล่งน้ำ กรือแหล่งที่มีน้ำขัง พบว่าพวกกระจายพันธุ์ตั้งแต่ประเทศอาร์เจนตินา ประเทศบราซิล ประเทศโคลัมเบีย รวมถึงที่เคยพบในรัฐฟลอริดาที่รัฐแคลิฟอร์เนียอีกด้วย
เอ็ดเวิร์ด เบลลามี
เอ็ดเวิร์ด เบลลามี (; 26 มีนาคม ค.ศ. 1850 – 22 พฤษภาคม ค.ศ. 1898) เป็นนักเขียนชาวอเมริกัน เกิดที่เมืองชิกาพีในรัฐแมสซาชูเซตส์ เป็นบุตรของรูฟัส คิง เบลลามีและมาเรีย ลุยซา พัตนัม เบลลามี เบลลามีเรียนที่โรงเรียนในเมืองชิกาพีก่อนจะเรียนต่อที่วิทยาลัยยูเนียนในเมืองสคีเนคทาดี รัฐนิวยอร์ก แต่เรียนได้ไม่นานก็ตัดสินใจเดินทางไปยุโรปและใช้เวลาส่วนใหญ่อยู่ในประเทศเยอรมนี เมื่อกลับมาสหรัฐ เขาเรียนกฎหมายแต่ต่อมาสนใจด้านหนังสือพิมพ์
จึงทำงานที่นิวยอร์กโพสต์ ก่อนจะกลับไปที่รัฐแมสซาชูเซตส์เพื่อทำงานที่สปริงฟิลด์ยูเนียน
เมื่ออายุได้ 25 ปี เบลลามีป่วยเป็นวัณโรคและไปรักษาตัวที่ฮาวาย เมื่อกลับมาเขาหันมาทำงานเป็นนักเขียน ในปี ค.ศ. 1882 เขาแต่งงานกับเอ็มมา ออกัสตา แซนเดอร์สัน ทั้งคู่มีบุตรด้วยกัน 2 คน เบลลามีเสียชีวิตด้วยวัณโรคในปี ค.ศ. 1898 บ้านที่เขาอาศัยอยู่ตั้งแต่เด็กในเมืองชิกาพีได้รับการประกาศให้เป็นสิ่งสำคัญทางประวัติศาสตร์แห่งชาติในปี ค.ศ. 1971
เบลลามีมีผลงานที่สำคัญคือนวนิยายแนววิทยาศาสตร์เรื่อง "มองกลับ" ("Looking Backward") ตีพิมพ์ในปี ค.ศ. 1888 มีเนื้อหาเกี่ยวกับประเทศสหรัฐอเมริกาในอนาคต (ค.ศ. 2000) ซึ่งเป็นสังคมในอุดมคติ เขาสนับสนุนแนวคิดสังคมนิยม (เบลลามีใช้คำว่า nationalism–ไม่ได้เกี่ยวข้องกับชาตินิยม) อุตสาหกรรมในการแก้ปัญหาทุนนิยม การใช้ "กองทัพอุตสาหกรรม" ในการขับเคลื่อนเศรษฐกิจและสังคม รวมถึงสะท้อนความทุกข์ยากและความเหลื่อมล้ำทางสังคมในศตวรรษที่ 19 นิยายเรื่องนี้ได้รับการตอบรับดีมาก เป็นรองแค่ "Uncle Tom's Cabin" ของแฮเรียต บีเชอร์ สโตว์และ "Ben-Hur: A Tale of the Christ" ของลิว วอลเลซ และก่อให้เกิดกระแส Nationalist Clubs ซึ่งเป็นกลุ่มคนที่สนับสนุนแนวคิดของนิยายเรื่องนี้ในช่วงปลายทศวรรษ 1880